staționa armament greu pe teritoriul României, a anunțat astăzi generalul

Forțelor Aliate din Europa.

NATO vaamerican Philip Breedlove, comandantul

Generalul Breedlove a făcut acest anunț în fața ministrului român al Apărării, cu care s-a întâlnit astăzi la București, precum și a reprezentanților mass-media.

„Decizia oficială privind staționarea de tehnică grea de luptă va fi luată foarte curând. Sunt sigur că atunci când lucrul acesta se va întâmpla, România va răspunde prompt, ca de fiecare dată, şi va fi de acord cu poziţionarea acestei tehnici, fiind întotdeauna un partener de încredere pentru NATO", a subliniat generalul Breedlove.

Pus în fața declarației publice a oficialului NATO, ministrul român al Apărării, Mircea Dușa, a confirmat informația. „În acest moment avem discuții la nivel tehnic”, a precizat ministrul român.

Armament terestru pentru țările din vecinătatea Rusiei și Ucrainei

Decizia NATO de a aduce armament greu în România intervine în contextul crizei din estul Europei, produsă de acțiunile Rusiei împotriva Ucrainei.

Nici generalul Breedlove, nici oficialii români nu au precizat concret de tipuri de arme vor fi deplasate în România. Dar în mod cert va fi adus armament terestru, care se va adăuga tehnicii militare instalate la Deveselu pentru scutul antirachetă precum și forțelor militare navale care vor continua antrenamentele în Marea Neagră.

Citește și: Foto: Operațiunea militară „Atlantic Resolve” se extinde în România

Intenția de a disloca armament greu în țările est-europene fusese anunțată, la începutul acestui an, și de generalul Frederick (Ben) Hodges, comandantul trupelor terestre americane din Europa (US Army Europe). Într-un interviu acordat revistei militare americane Stars and Stripes, generalul Hodges a spus că tehnica blindată americană ar putea ajunge în România, Bulgaria, Polonia și statele baltice.

Tancuri, mașini blindate pentru infanterie și tunuri autopropulsate

Potrivit generalului Hodges, decizia SUA se referă la dislocarea de tehnică militară echivalentă cu dotarea completă a unei brigăzi. În fiecare țară destinatară, US Army Europe va dispune de tehnica echivalentă unui batalion.

Printre categoriile de arme trimise în estul Europei se vor număra tancuri M1 Abrams, mașini blindate pentru infanterie tip M2 Bradley, precum și piese de artilerie autopropulsate M109, tip howitzer, a spus generalul Hodges.

Armamentul tip howitzer asigură sprijin pentru acțiunile infanteriei și tancurilor. În unele țări, piese tip howitzer sunt nu doar în dotarea trupelor terestre, ci și a infanteriei marine.